
ROMÂNIA

JUDEŢUL VRANCEA

CONSILIUL LOCAL AL

MUNICIPIULUI FOCŞANI

HOTĂRÂRE

Privind, aprobarea referatului de evaluare pentru promovarea domnului Ionaşcu 
             Florinel, inspector de specialitate debutant gradaţia 5 clasa de salarizare 33 în 
             cadrul Aparatului Permanent de Lucru al Consiliului Local al Municipiului 
             Focşani

Consiliul Local al Municipiului Focşani, judeţul Vrancea, întrunit în şedinţa ordinară;

          - analizând proiectul de hotărâre iniţiat de domnul consilier local Mersoiu Ionuţ, raportul Direcţiei resurse umane şi coordonare unităţi subordonate înregistrat la            nr. 9940/13.02.2017 prin care se propune aprobarea referatului de evaluare pentru promovarea domnului Ionaşcu Florinel, inspector de specialitate debutant gradaţia 5 clasa de salarizare 33 în cadrul Aparatului Permanent de Lucru al Consiliului Local al Municipiului Focşani avizul favorabil al Comisiei de buget şi administraţie publică;
           - în conformitate cu prevederile art. 7 din Regulamentul de organizare şi desfăşurare a examenului de promovare în grade sau trepte profesionale a personalului contractual din cadrul Aparatului Permanent de lucru al Consiliului Local al Municipiului Focşani, aprobat prin Hotărârea Consiliului Local al Municipiului Focşani nr. 64/2016; 

 - în baza art. 36 alin. (1) şi alin. (9) şi în temeiul art. 45 alin. (1) din Legea nr. 215/2001 privind  administraţia publică locală, republicată, cu modificările şi completările ulterioare; 
HOTĂRĂŞTE:
Art. 1. Aprobarea referatului de evaluare pentru promovarea domnului Ionaşcu Florinel, inspector de specialitate debutant gradaţia 5 clasa de salarizare 33 în cadrul Aparatului Permanent de Lucru al Consiliului Local al Municipiului Focşani, conform anexei care face parte integrantă din prezenta hotărâre. 

         Art.  2.  Prezenta hotărâre va fi comunicată de către Serviciul administraţie publică locală, agricultură, cadastru, compartimentelor, birourilor, serviciilor şi Primarului Municipiului Focsani, care va asigura executarea acesteia prin Serviciul administraţie publică locală, agricultură, cadastru şi Direcţia resurse umane şi coordonare unităţi subordonate.
  PREŞEDINTE  DE  ŞEDINŢĂ ,                                    Contrasemnează,                       
         Marius Eusebiu Iorga                                    SECRETARUL MUNICIPIULUI                    

                                                                                              FOCŞANI                                                                                                      

                                                                                 Corhană Eduard Marian
Municipiul Focşani, 23 februarie 2017
Nr. 57
            ROMÂNIA                                                                                  Anexa la 
    JUDETUL VRANCEA                                                         Hotărârea nr. 57 din
  CONSILIUL LOCAL AL                                                           23 februarie 2017
MUNICIPIULUI FOCŞANI

REFERAT    DE    EVALUARE

pentru promovarea persoanelor încadrate în funcţii contractuale de debutant din cadrul Aparatului  Permanent de lucru al Consiliului Local al Municipiului Focşani 

Numele şi prenumele angajatului propus pentru promovarea în grade sau trepte profesionale – IONAŞCU FLORINEL

Elemente obligatorii ale referatului:

a) descrierea activităţii desfăşurate de candidat:

         -      asigură documentarea şi informarea consilierilor locali;

-   întocmeşte şi difuzează către consilierii locali dosarele pentru şedinţa pe comisii de specialitate şi oricare alte materiale;
-     soluţioneaza aspecte din activitatea Consiliului Local al Municipiului Focşani
-  colaborează cu Secretarul Municipiului Focsani la pregatirea sedintelor Consiliului Local al Municipiului Focşani;
 -    urmăreşte ducerea la îndeplinire a solicitărilor încredinţate de către Consiliul Local al Municipiului Focsani primarului şi instituţiilor/serviciilor subordonate Consiliului Local al Municipiului Focsani;

b) nivelul de însuşire a legislaţiei specifice activităţii desfăşurate: - BINE

c) aptitudinile pe care le-a dovedit candidatul în modul de îndeplinire a atribuţiilor:

-  disponibilitate la  program prelungit;

-  adaptabilitate

d) conduita candidatului în timpul serviciului: - BUNĂ
e) propunerea de promovare: din funcţia de inspector de specialitate debutant gradaţia 5 clasa de salarizare 33  în funcţia de inspector de specialitate gradul II  gradaţia 5 clasa de salarizare 42
    f) bibliografia şi, după caz, tematica examenului de promovare:

    
- Legea nr. 215/2001, privind administraţia publică locală, republicată, cu modificările şi completările ulterioare;

         - Legea nr. 393/2004, privind statutul aleşilor locali, cu modificările şi completările ulterioare;
-2-

        - Ordonanţa Guvernului nr. 35/2002, pentru aprobarea Regulamentului-cadru de organizare şi  funcţionare a consiliilor locale, cu modificările şi completările ulterioare;
- Hotărârea Consiliului Local al Municipiului Focşani nr. 55/2009  privind aprobarea Regulamentul de organizare şi funcţionare al Consiliului Local al Municipiului Focşani, cu modificările şi completările ulterioare;

         -  Legea nr. 554/2004 - Legea contenciosului administrativ, cu modificările şi completările ulterioare;

- Legea nr. 544/2001, privind liberul acces la informaţiile de interes public, cu modificările şi completările ulterioare;

- Legea nr. 52/2003, privind transparenţa decizională în administraţia publică, republicată în anul 2013;

- Legea nr. 477/2004 privind Codul de conduita a personalului contractual din autoritatile si institutiile publice;

    g) propuneri privind componenţa comisiei de examinare :

Nume şi prenume: Corhană Eduard Marian

Nume şi prenume: Mihalcia Cristina

Nume şi prenume: Lola Mihaela

Propuneri privind componenţa comisiei de soluţionare a contestaţiilor:

Nume şi prenume: Ghiuţă Marta Carmen

Nume şi prenume: Dăscălescu Cristina

Nume şi prenume: Amăriuţei Oana Andreea 

Intocmit de:

Numele şi prenumele şefului ierarhic: Corhană Eduard Marian
Funcţia Secretarul Municipiului Focşani
Semnătura…………………………………………….
Data : 13.02.2017
PREŞEDINTE  DE  ŞEDINŢĂ ,

          Marius Eusebiu Iorga                                                 Contrasemnează,

                                                                               SECRETARUL MUNICIPIULUI
                                                                                              FOCŞANI

                                                                                    Eduard  Marian  Corhană 

